b'\n_START_ARTICLE_\nFranjo Sudar\n_START_SECTION_\n\xc5\xbdivotopis\n_START_PARAGRAPH_\nZa vrijeme Kraljevine Jugoslavije slu\xc5\xbebovao je kao do\xc4\x8dasnik u vojsci. Nakon progla\xc5\xa1enja NDH priklju\xc4\x8duje se Usta\xc5\xa1kom pokretu._NEWLINE_Sredinom svibnja 1941. kao poru\xc4\x8dnik Usta\xc5\xa1ke vojnice odlazi iz Zagreba u Nevesinje gdje formira tabore i mjesne usta\xc5\xa1ke postrojbe, pri \xc4\x8demu mu je pomogao profesor Alija \xc5\xa0uljak. 3. lipnja 1941. usta\xc5\xa1ke snage pod njegovim zapovjedni\xc5\xa1tvom su izvr\xc5\xa1ile pokolj 27 civila u selu Dre\xc5\xbenju \xc5\xa1to je uzrokovalo pobunu srpskog stanovni\xc5\xa1tva.  U srpnju je organizirao usta\xc5\xa1ki zdrug (brigadu) kojim je obranio grad od pobunjenika. Kao natporu\xc4\x8dnik i zapovjednik I. bojne Crne legije u svibnju 1941. vodio je borbe sa partizanima i \xc4\x8detnicima u isto\xc4\x8dnoj Bosni kod Han Pijeska, \xc5\xa1to mu je donijelo odlikovanje i promaknu\xc4\x87e u \xc4\x8din bojnika. U rujnu 1943. postaje zapovjednik Crne legije tj. I. staja\xc4\x87eg djelatnog zdruga. U studenom`1944. promaknut je u \xc4\x8din pukovnika._NEWLINE_U o\xc5\xbeujku 1945. povjereno mu je zapovjedni\xc5\xa1tvo 8. hrvatske divizije. Prilikom sloma NDH povla\xc4\x8di se prema Austriji. Krajnja sudbina mu je nepoznata. Po partizanskom komesaru Milanu Basti, Sudar je zarobljen u svibnju 1945. u Sloveniji. Prema drugim navodima, bio je jedan od vo\xc4\x91a Kri\xc5\xbeara sredinom 1945.'